Tartalomjegyzék

[I. INTÉZMÉNYÜNKRŐL 3](#_Toc534560757)

[ISKOLAI ÉLET 4](#_Toc534560758)

[II. ELÉRHETŐSÉGÜNK 9](#_Toc534560759)

[III. NYÍLT NAPJAINK 10](#_Toc534560760)

[IV. FELVÉTELI KÖVETELMÉNYEK 11](#_Toc534560761)

[JELENTKEZÉSI LAPOK KITÖLTÉSE 13](#_Toc534560762)

[V. GIMNÁZIUMI KÉPZÉSEINK 14](#_Toc534560763)

[4 ÉVFOLYAMOS GIMNÁZIUM - ÁLTALÁNOS TANTERV 15](#_Toc534560764)

[4 ÉVFOLYAMOS GIMNÁZIUM - DRÁMA FAKULTÁCIÓVAL 16](#_Toc534560765)

[4 ÉVFOLYAMOS GIMNÁZIUM - LABDARÚGÁS/HÁZIASSZONYKÉPZŐ FAKULTÁCIÓVAL 16](#_Toc534560766)

[VI. ESTI TAGOZATOS KÉPZÉSEINK 17](#_Toc534560767)

[4 ÉVFOLYAMOS GIMNÁZIUM – ESTI MUNKAREND SZERINTI KÉPZÉS 17](#_Toc534560768)

[ÁLTALÁNOS ISKOLAI KÉPZÉS - ESTI TAGOZATON 17](#_Toc534560769)

[VII. SZAKKÖZÉPISKOLAI KÉPZÉSEINK 18](#_Toc534560770)

[VÁLASSZ MINKET! 20](#_Toc534560771)

[TELEPHELYEINK 21](#_Toc534560772)

[Abigél Országos Minősítő Táncfesztivál 23](#_Toc534560773)

**ABIGÉL ÁLTALÁNOS ISKOLA,**

**ALAPFOKÚ MŰVÉSZETI ISKOLA,**

**SZAKKÖZÉPISKOLA, SZAKGIMNÁZIUM,**

**GIMNÁZIUM és KOLLÉGIUM**

**SZENDRŐ**

**OM: 102 703**

**FELVÉTELI TÁJÉKOZTATÓ**



**2019-2020**

SIKERES KOMPLEX SZAKMAI VIZSGA, ÉRETTSÉGI VIZSGA CSALÁDIAS LÉGKÖRBEN!

**www.abigelsuli.hu**

# I. INTÉZMÉNYÜNKRŐL

***„A tanítás művészetének kulcsa a tolerancia. A tanulás művészetének kulcsa az alázat.”***

Iyengar

Intézményünk a 2012/2013-as tanévtől kezdve az Északi-középhegység erdőkkel borított dombvidékén, a Csereháton is indít képzéseket: Szendrőben, ahová a szakmát szerezni kívánó tanulókat várjuk három évfolyamos szakképzés keretében. A 2017/2018-as tanévtől lehetőségünk nyílt gimnáziumi képzést biztosítani a környék hátrányos helyzetű fiataljai számára. Szintén az említett tanévtől kínálunk esti munkarend szerinti általános iskolai képzést azoknak a tizenhatodik életévüket betöltött érdeklődőknek, akiknek a felső tagozat elvégzése hiányzik az általános iskolai bizonyítványuk megszerzéséhez. Iskolánk nagy hangsúlyt helyez a kreatív gondolkodású személyiségek kialakítására.

Célunk, hogy olyan szakmát adjunk a tanulók kezébe, illetve olyan magabiztosságot, ismeretanyagot, amellyel sikerrel indulhatnak a munkaerőpiacon. Ehhez elengedhetetlen a hozzánk érkező gyerekek motiválása, a bemeneti hátrányok, esetleges lemaradások kiküszöbölése, aminek alapja a jó kapcsolat kialakítása a fiatalokkal és hozzátartozóikkal.

Iskolánk 2015 szeptemberében új épületbe költözött, amely kényelmes környezetet biztosít a tanulásra, iskolai rendezvények megtartására. Az iskolai közösség életét színes sport, kulturális és szabadidős programok teszik változatossá.

A 2018/2019-es tanévtől kezdődően új foglalkozások színesítik az oktatási-nevelési palettánkat. A cél, hogy minél több inger érje a gyerekeket, hogy minél több információhoz jussanak, és így választani tudjanak a helyes és helytelen lehetőségek közül. Nagy hangsúlyt fektetünk a drogprevencióra és a bűnmegelőzésre, mivel Szendrő és vidéke sajnos mindkét témában erősen érintett.

## ISKOLAI ÉLET

Igyekszünk színessé tenni a nálunk tanuló fiatalok életét különféle programokkal, szolgáltatásokkal:

- iskolai rendezvényekkel

- tanulmányi kirándulásokkal

- sportvetélkedőkkel

- az évente megrendezésre kerülő Abigél nappal

- drogprevenciós előadásokkal

- nyitott bírósági előadásokkal

- mentális egészségmegőrző, rekreációs előadásokkal

- igény esetén karate-oktatással, illetve B-kategóriás jogosítvány megszerzésének lehetőségével



1. kép: Pingpong a szünetben

*2. kép: Kirándulás Budapesten*



*3.kép: Iskolai farsangi ünnepség saját készítésű jelmezekben*

**

*4. kép: Közös főzés után közös ebéd*

**

*5. kép: Töltődés a próbavizsga után*



*6. kép: Kirándulás az edelényi L’Huillier-Coburg kastélyban*

**

*7. kép: A 2017-es szakmai kiállításon*

# II. ELÉRHETŐSÉGÜNK

**Kérdéseikkel személyesen fordulhatnak hozzánk** a Tanulmányi Osztályon (3752 Szendrő, Fő út 34.), **írásban** az abigeltci@gmail.com e-mail címen vagy érdeklődhetnek a

**Telefon:** 06 48/ 800-881**,** 06 48/ 800-882,

illetve a 06 20/ 375-3147-es

**-telefonszámokon.**

**Keressenek minket a Facebookon is a Szendrő Abigél oldalán!**



**Bővebb információkért keresse fel az Abigél Középiskola weboldalát a www.abigelsuli.hu/szendro/ címen.**



# III. NYÍLT NAPJAINK

Szeretettel várjuk az érdeklődő diákokat és szüleiket programokban gazdag nyílt tanítási napjainkra. Az oktatásról nyújtott teljes körű tájékoztatást követően a tanulóknak bemutatóóra keretében lehetősége nyílik megtekinteni a női szabó, a kőműves és hidegburkoló tanműhelyeket, illetve a hegesztő és bányaművelő szakos tanulók elméleti foglalkozásait.

**Gyere el, és ismerkedj meg iskolánkkal, nyílt napjainkon, az alábbi időpontokban:**

***2018. november 06. (kedd) 10:00 óra***

***2018. november 14. (szerda) 10:00 óra***

***2018. december 06. (csütörtök) 10:00 óra***

***2019. január 10. (csütörtök) 10:00 óra***

***Mindig szeretettel várjuk az érdeklődőket!***

# IV. FELVÉTELI KÖVETELMÉNYEK

**Központi felvételi írásbeli vizsgát nem kérünk, a felvételi pontszámokat az általános iskolai bizonyítvány figyelembe vételével számítjuk.**

**A hozott pontok számítása az alábbiak szerint történik:**

* a 7. évfolyam év végi és a 8. évfolyam félévi tanulmányi eredménye
  + magyar nyelv max.10 pont
  + magyar irodalom max.10 pont
  + matematika max.10 pont
  + idegen nyelv max.10 pont
  + történelem tantárgyakból max.10 pont.

Az ez alapján elérhető maximális pontszám: **50 pont**

**Szakértői Bizottság által hozott felmentéseket módunkban áll elfogadni. A többi tanulóval együtt nevelhető, oktatható sajátos nevelési igényű tanulók (enyhe értelmi fogyatékos, beszédfogyatékos, a fejlődés egyéb pszichés zavarai) a jelentkezési lapjukhoz csatolják a szakértői bizottság által kiállított szakértői vélemény másolatát.**

A kötelezően választható tantárgyak közül a matematika kiváltható a földrajz tantárggyal, az idegen nyelv kiváltható a biológia tantárggyal. Ha a tanuló a magyar helyesírás alól felmentett, a magyar irodalom érdemjegyet kétszer számoljuk. (Kérnénk a Szakértői Bizottság határozatát fénymásolva csatolni.)

Beilleszkedési, tanulási, magatartási nehézséggel küzdő gyermek, tanulót is fogadunk, mentesítés és felmentés azonban nem illeti meg őket. (Kérnénk a Szakértői Bizottság határozatát fénymásolva csatolni.)

**Szakmai képzésekre való felvétel feltétele: az egészségügyi alkalmasság.**

A felvételi tájékoztatóban meghirdetett **képzéseink ingyenesek**,

**tandíjat NEM kell fizetni**.

Jelentkezni az általános iskolában található egységes jelentkezési lapon lehet, melynek beérkezési határideje:

**2019. február 18.**

## JELENTKEZÉSI LAPOK KITÖLTÉSE

Az Abigél Többcélú Intézmény **OM azonosítója:** 102703

Szendrői tagintézmény **telephelykódja**: 065

A jelentkezési lapon fel kell tüntetni a választott képzés négyjegyű belső kódját, ami a felvételi tájékoztatóban megtalálható.

Felhívjuk a figyelmüket, hogy a jelentkezési lapon a megfelelő sorrendben az összes tagozatot jelöljék meg a gimnáziumi, szakközépiskolai kínálatunkból, mert gyermeküket – ha megfelel a felvételi követelményeknek – ennek elmulasztása miatt nem tudjuk más tagozatra irányítani.

**A jelentkezési lap kitöltésével kapcsolatban segítséget nyújtunk:** 06 48/ 800-881-es telefonszámon.

**JELÖLD AZ ABIGÉLT ELSŐ HELYEN!**

# V. GIMNÁZIUMI KÉPZÉSEINK

A gimnáziumi képzés tanulmányi ideje **4 év.**

Alkalmazott tanterv:

* gimnáziumi kerettanterv (általános gimnázium)
* gimnáziumi kerettantervre épülő helyi tanterv választott specializációval (fakultációs gimnázium)

Választható idegen nyelv: angol vagy német

* A választott szakon a speciális tantárgyak tanulása a képzés teljes időtartama alatt kötelező, és csak a választható órakeret egy részének felhasználásával teljesíthetőek az emelt szintű követelmények.
* Egyes tantárgyak oktatásánál lehetőség van differenciálásra. Igyekszünk mindenkit arról a szintről fejleszteni, ahol tart.
* A tanulók művészeti és felzárkóztató foglalkozáson is részt vehetnek.
* Az oktatás második felében a tanulók emelt óraszámban készülnek valamennyi érettségi vizsgatárgyra.

## 4 ÉVFOLYAMOS GIMNÁZIUM - ÁLTALÁNOS TANTERV

**Tanulmányi terület belső kódja: 0027**

Az általános gimnáziumi képzésben részt vevő tanulók a négy év során az általános műveltség megszerzésével, illetve az utolsó két évfolyamon az általuk választott tárgyak emelt szinten való tanulásával megszerezhetik az érettségi bizonyítványukat, amellyel lehetőségük nyílik a továbbtanulásra, a felsőoktatásba való bekerülésre. A képzés célja, hogy a hátrányos helyzetű tanulók előtt is nyitott legyen a felsőoktatás világa, a továbblépés lehetősége.

Tanulóink olyan egyedülálló, **általános műveltséget megalapozó** **komplex fakultációt** választhatnak (idegen nyelv, magyar nyelv ésirodalom, matematika, informatika, pszichológia, pályaorientáció, természettudományok, médiaismeretek és művészeti ismeretek), amely fejlesztő képzési tartalmakkal kialakítja a tanulókban az élethosszig tartó tanulás igényét és az erre való készséget, képességet.

## 4 ÉVFOLYAMOS GIMNÁZIUM - DRÁMA FAKULTÁCIÓVAL

**Tanulmányi terület belső kódja: 0029**

A diákok a 4 évfolyamos gimnáziumnak megfelelő általános óraszám mellett emelt óraszámban tanulnak magyar, valamint dráma és tánc tantárgyakat. A képzés során alapos ismeretekre tesznek szert humán és művészeti tárgyakból.

Személyiségük, tehetségük, kreativitásuk, kapcsolatteremtő képességük dinamikusan fejlődhet.

Ajánljuk azoknak a diákoknak, akik kedvet éreznek a dráma– szituációs szerepjátékokhoz, akik szeretnék jobban megismerni önmagukat.

## 4 ÉVFOLYAMOS GIMNÁZIUM - LABDARÚGÁS/HÁZIASSZONYKÉPZŐ FAKULTÁCIÓVAL

**Tanulmányi terület belső kódja: 0030**

A diákok a 4 évfolyamos gimnáziumnak megfelelő általános óraszám mellett emelt óraszámban tanulnak testnevelés, valamint életvitel tantárgyakat. A cél az, hogy a fiatalok mozgásigényét kiszolgáljuk, valamint alapos ismereteket szerezzenek a fakultáció témájának megfelelően.

# VI. ESTI TAGOZATOS KÉPZÉSEINK

## 4 ÉVFOLYAMOS GIMNÁZIUM – ESTI MUNKAREND SZERINTI KÉPZÉS

**Tanulmányi terület belső kódja: 0028**

A felnőttek részére esti rendszerű oktatás keretében biztosítunk lehetőséget az érettségi bizonyítvány megszerzésére.

## ÁLTALÁNOS ISKOLAI KÉPZÉS - ESTI TAGOZATON

**Tanulmányi terület belső kódja: 0038**

Azokat a 16 év feletti érdeklődőket várjuk, akik nem rendelkeznek általános iskolai végzettséggel (5-8. osztály). Rugalmas és lelkiismeretes hozzáállással kínálunk lehetőséget az ismeretek bővítésére, az általános iskolai bizonyítvány megszerzésére.

# VII. SZAKKÖZÉPISKOLAI KÉPZÉSEINK

A szakközépiskola első három évfolyamán a szakképesítés megszerzéséhez szükséges közismereti képzés, valamint szakmai elméleti és gyakorlati oktatás folyik; további két évfolyamon pedig érettségi vizsgára való felkészítő képzés. Utóbbi megteremti a középfokra alapozott szakképzés, a felsőfokú továbbtanulás, a munkaerőpiacon történő előnyösebb elhelyezkedés lehetőségét is. Hiszünk abban, hogy szükség van a jó szakemberekre, akik értéket teremtenek – ehhez kínálunk lehetőséget képzéseinkkel.

**A szakközépiskola céljai**

* az adott szakterület ellátásához szükséges általános és szakmai felkészültség biztosítása,
* olyan szakemberek képzése, akikre szükség van Szendrőben, illetve a környező településeken,
* a fiatalok motiválása, érdeklődésük felkeltése az adott szakma szépségei iránt,
* a szakmai és vizsgakövetelmények elsajátíttatása,
* a tanulók problémamegoldó képességének, kommunikációs készségének, kreativitásának fejlesztése.

A három éves képzés során nagy hangsúlyt fektetünk a szakmai elméleti és gyakorlati képzésre. Ennek oka egyrészt, hogy a tanulókat megfelelő módon felkészítsük a komplex szakmai vizsgákra, másrészt biztosak vagyunk abban, hogy a tudás magabiztosságot ad, ami elengedhetetlen a sikeres munkavállaláshoz.

A nálunk végzett tanulóknak segítünk az elhelyezkedésben.

Jelentkezni az általános iskolában található egységes jelentkezési lapon lehet, melynek beérkezési határideje: **2019. február 18.**

|  |  |  |
| --- | --- | --- |
| **Tanulmányi terület belső kódja** | **Szakmacsoport** | **Szakképesítés** |
| **0031** | **Szociális szolgáltatások** | **Szociális gondozó és ápoló** |
| **0032** | **Könnyűipar** | **Női szabó** |
| **0033** | **Gépészet** | **Bányaművelő** |
| **0034** | **Gépészet** | **Hegesztő** |
| **0035** | **Építészet** | **Kőműves és hidegburkoló** |
| **0036** | **Építészet** | **Festő, mázoló, tapétázó** |
| **0037** | **Vendéglátás-turisztika** | **Falusi vendéglátó** |

# VÁLASSZ MINKET!

* sokszínű iskolai élet, pezsgő programok
* jó osztályközösségek, képzett tanárok
* családias, jó hangulatú légkör
* nyári táborok
* versenyzési lehetőségek – országos és nemzetközi táncversenyek, képző versenyek
* iskolai közösségi szolgálat teljes körű megszervezése

**Abigél Általános Iskola,**

**Alapfokú Művészeti Iskola,**

**Szakközépiskola, Szakgimnázium,**

**Gimnázium és Kollégium**

www.abigelsuli.hu

**Címünk:**

**3752 Szendrő, Fő út 34.**

**Telefon:** 06 48/ 800-881, 06 48/ 800-882

**Telefon:** 06 20/ 375-3147

abigeltci@gmail.com

# TELEPHELYEINK

**4029 Debrecen, Tünde utca 10/A.**

**Telefon /Fax:** 06 42/ 594-656**, Telefon:** 06 20/ 316-4344

abigel.iskola@gmail.com

**4405 Nyíregyháza, Víztorony utca 9-11.**

**Telefon /Fax:** 06 52/ 411-267**, Telefon:** 06 20/ 567-4091abigeltodebrecen@gmail.com

**3800 Szikszó, Szent Anna utca 33.**

**Telefon:** 06 20/ 516-8063

abigelszikszo@gmail.com

**3600 Ózd, Bolyki főút 13.**

**Telefon:** 06 20/ 276-0620

abigelozd@gmail.com

**3100 Salgótarján, Acélgyár u. 24.**

**Telefon:** 06 70/ 383-4347

abigelsalgotarjan@gmail.com

OM szám: 102703

Adószám: 18805312-1-15



# Abigél Országos Minősítő Táncfesztivál

Az Abigél Többcélú Intézmény és a Pro Homo Egyesület közös szervezésében 2013-ban indult, országos, mára már nemzetközivé vált minősítő táncverseny hagyományőrző céllal az idei évben is megrendezésre kerül.

**Mivel várunk?**

* Egyedi versenyrendszer (besorolás 4 kategóriában)
* Országosan elismert zsűritagok
* Értékes nyeremények
* Névre szóló emléklapok, oklevelek, serlegek
* Élményekben gazdag, színes programok
* Fantasztikus hangulat

Várunk Téged is szeretettel

**Újfehértón a Városi Sportcsarnokban, 2018. december 8-án.**

Ne habozz, jelentkezz!

További versenyinformációk: http://abigeltancfesztival.hu/

Jegyzet

***„Csak a jó minőségű tanár lehet mesterré, csak az a tanár, aki maga is élvezi, amit csinál, akinek a számára a tanítás, az együttlét a gyerekekkel, a világra való rácsodálkozás élmény és öröm. Aki nem a biztos, egyetlen válaszokat tudja, hanem akit a bizonytalan sokféleség csábít állandó továbbkutatásra.”***

Vekerdy Tamás